**Z A P I S N I K**

**o radu 2. sjednice Općinskog vijeća općine Donji Andrijevci**

**održane dana 21.07.2025. godine**

Sjednica Općinskog vijeća općine Donji Andrijevci održana je u zgradi općine u Donjim Andrijevcima, Trg kralja Tomislava 5, dana 21. srpnja 2025. godine u 19,00 sati

Nazočni vijećnici: Marin Degmečić, Josip Matošić, Tomica Utvić, Stanka Blatančić, David Miler, Predrag Zarić, Helena Vučković, Marina Ivanković, Lidija Tomašević, Bernardica Nosić i Goran Mažar

Sjednici nisu nazočni: Krunoslav Paun i Bernarda Zrnanović koji su opravdano odsutni

Ostali nazočni: Antonija Aračić Radman, pročelnica, Milan Šulter, Dolores Kelić

Zapisnik na sjednici vodila je Katica Miletić

Marin Degmečić, predsjednik Općinskog vijeća općine Donji Andrijevci: Otvaram 2. sjednicu Općinskog vijeća Općine Donji Andrijevci. Utvrđujem da od 13 članova Općinskog vijeća općine Donji Andrijevci sjednici prisustvuje 10 vijećnika, što je dovoljan broj za pravovaljan rad.

Materijali za sjednicu Općinskog vijeća prije održavanja sjednice javno su dostupni na službenoj internet stranici Općine Donji Andrijevci [www.donjiandrijevci.hr](http://www.donjiandrijevci.hr) a svakom vijećniku se dostavlja elektroničkim putem na e-mail adresu svakog vijećnika.

Za sjednicu je predložen sljedeći:

**D N E V N I R E D**

Usvajanje zapisnika sa 1. sjednice

Općinskog vijeća

1. Prijedlog Odluke o davanju prethodne suglasnosti na Statut Dječjeg vrtića „Vila Zvončica“
2. Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Vila Zvončica“
3. Prijedlog Odluke o izmjeni Odluke o osnivanju Dječjeg vrtića „Vila Zvončica“

Predsjednik Općinskog vijeća: S pozivom za sjednicu primili smo i prijedlog dnevnog reda, da li imate kakvih prijedloga za dopunu ili izmjenu dnevnog reda?

Kako prijedloga za dopunu i izmjenu dnevnog reda nije bilo, dajem na glasovanje usvajanje prijedlog dnevnog reda za 2. sjednicu Općinskog vijeća.

Po provedenom glasovanju utvrđujem da smo jednoglasno sa 10 glasova „ZA“ usvojili dnevni reda za današnju sjednicu Općinskog vijeća.

**Usvajanje zapisnika sa 1. sjednice**

**Općinskog vijeća općine Donji Andrijevci**

Marin Degmečić, predsjednik Općinskog vijeća: Uz poziv za sjednicu primili smo i Zapisnik o radu 1. sjednice Općinskog vijeća. Ima li primjedbi na navedeni Zapisnik?

Ukoliko nema dajem na usvajanje Zapisnik o radu 1. sjednice Općinskog vijeća.

Utvrđujem da je Općinsko vijeće jednoglasno sa 10 glasova „ZA“, usvojilo Zapisnik o radu 1. sjednice Općinskog vijeća.

**Točka 1.**

**Prijedlog** **Odluke o davanju prethodne suglasnosti na Statut Dječjeg vrtića „Vila Zvončica“**

Antonija Aračić Radman: S obzirom da je objekt dječjeg vrtića gotov i da je krajem šestog mjeseca dobio uporabnu dozvolu, a samim tim dobio je i svoj kućni broj. Sjedište dječjeg vrtića više nije Trg kralja Tomislava 13 kako je bilo za početak već se mora promijeniti na onu adresu gdje se objekt i nalazi. Dok ne promijenimo adresu u odluci o osnivanju, ugovoru, pravilniku i statutu komisija za utvrđivanje minimalnih tehničkih uvjeta ne izlazi na teren zbog toga smo morali sazvati ovu hitnu sjednicu, ne samo mi, nego i sve općine koje su suosnivači, tako da se ove sve promjene za prvu, drugu i treću točku odnose isključivo na promjenu adrese matičnog objekta.

Sjednici je naknadno pristupio vijećnik David Miler.

Predsjednik Općinskog vijeća otvara raspravu.

Vijećnik Goran Mažar: Kolika je projekcija broja djece, korisnika vrtića?

Antonija Aračić Radman: 60, oko dvadesetero djece po skupini, ali taj broj upisa djece se često mijenja.

Vijećnik Goran Mažar: U Statutu članak 59. piše da pri upisu u vrtić, s roditeljem se sklapa ugovor na temelju kojeg roditelj plaća naknadu za boravak djeteta u vrtiću, o kojem se iznosu radi, da li ima nekakva projekcija?

Antonija Aračić Radman: Još nema projekcija, ali ekonomske cijene u svim drugim vrtićima su oko 290,00 do 300,00 eura, s tim da općina što sufinancira sada u iznosu 150,00 eura ostaje na snazi jer smo tako prijavili projekt. Kada smo prijavili projekt morali smo navesti hoće li i koju ekonomsku cijenu roditelj plaćati i hoće li općina i dalje sufinancirati. Sufinanciranje ostaje, a ekonomska cijena kao što sam rekla je 290,00 do 300,00 eura ovisi od vrtića do vrtića.

Vijećnik Goran Mažar: Članak 66. govori o tome da je Uredbom Vlade Republike Hrvatske iz 2023. godine dodijeljena subvencija rada vrtića, čak i privatnih u kojem dijelu Ministarstvo obrazovanja ima udio u sufinanciranju ovog budućeg vrtića?

Antonija Aračić Radman: Unazad godinu ili dvije ministarstvo sufinancira vrtiće za takozvanu priuštivost vrtića gdje se ovisno o broju djece i o ekonomskoj cijeni određuje taj neki udio koji će oni sufinancirati po djetetu. Postotak se ne zna dok se odluka ne donese, nastavno na to se smanjuje eventualno onaj udio koji roditelji sufinanciraju. To je odluka bila za priuštivost, znači da se tim novcem koji vlada uplaćuje osnivaču sufinanciraju plaće i time bi se smanjio iznos roditeljima kako bi što više djece bilo uključeno u vrtiće.

Vijećnik Goran Mažar: Tko financira opremanje vrtića?

Antonija Aračić Radman: Naš vrtić je opremljen sa svom osnovnom opremom znači kuhinja, posuđe, kreveti, stolovi, stolice i svi prostori unutar vrtića su opremljeni sa osnovnom didaktičkom opremom.

Budući da rasprave više nije bilo, predsjednik Općinskog vijeća daje na glasovanje usvajanjeprijedlog Odluke o davanju prethodne suglasnosti na Statut Dječjeg vrtića „Vila Zvončica“

Po provedenom glasovanju utvrđujem da je od 11 nazočnih vijećnika, jednoglasno sa 11 glasova „ZA“ prijedlog prihvaćen, a Odluka o davanju prethodne suglasnosti na Statut Dječjeg vrtića „Vila Zvončica“ se u propisanoj formi prilaže zapisniku i čini njegov sastavni dio.

**Točka 2.**

**Prijedlog** **Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Vila Zvončica“**

Antonija Aračić Radman: Samo je u pitanju promjena adrese matičnog objekta.

Predsjednik Općinskog vijeća otvara raspravu.

Budući da rasprave nije bilo, predsjednik Općinskog vijeća daje na glasovanje usvajanjeprijedlog Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Vila Zvončica“

Po provedenom glasovanju utvrđujem da je od 11 nazočnih vijećnika, jednoglasno sa 11 glasova „ZA“ prijedlog prihvaćen, a Odluka o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića „Vila Zvončica“ se u propisanoj formi prilaže zapisniku i čini njegov sastavni dio.

**Točka 3.**

**Prijedlog Odluke o izmjeni Odluke o osnivanju Dječjeg vrtića „Vila Zvončica“**

Antonija Aračić Radman: Isto je samo u pitanju promjena adrese matičnog objekta.

Predsjednik Općinskog vijeća otvara raspravu.

Budući da rasprave nije bilo, predsjednik Općinskog vijeća daje na glasovanje usvajanjeprijedlog Odluke o izmjeni Odluke o osnivanju Dječjeg vrtića „Vila Zvončica“

Po provedenom glasovanju utvrđujem da je od 11 nazočnih vijećnika, jednoglasno sa 11 glasova „ZA“ prijedlog prihvaćen, a Odluka o izmjeni Odluke o osnivanju Dječjeg vrtića „Vila Zvončica“ se u propisanoj formi prilaže zapisniku i čini njegov sastavni dio.

Vijećnica Helena Vučković: Bili su raspisani natječaji za prijem u radni odnos za vrtić, da li ste uspjeli popuniti radna mjesta za početak rada dječjeg vrtića?

Antonija Aračić Radman: Još je uvijek pregled prijava, sva radna mjesta će biti popunjena jedino kod odgajatelja će biti popunjena najvjerojatnije dva radna mjesta na određeno radno vrijeme, što znači da odgajatelj na neodređeno radno vrijeme se može zaposliti osoba koja je završila magisterij predškolskog odgoja ili višu. Imamo šest prijava koje imaju odgovarajuću stručnu spremu i imamo dvije učiteljice razredne nastave, a one ne mogu biti zaposlene na neodređeno one mogu biti zaposlene samo na određeno radno vrijeme dok se ta dva radna mjesta ne popune sa nekim tko ima završen predškolski odgoj.

Pošto daljnjih pitanja više nije bilo, ovim je dnevni red 2. sjednice Općinskog vijeća iscrpljen i sjednica je zaključena u 19,15 sati.

Zapisnik sastavila PREDSJEDNIK OPĆINSKOG

Katica Miletić VIJEĆA

Marin Degmečić

Klasa: 024-01/25-01/16

Urbroj: 2178-4-25-1

Donji Andrijevci, 21.07.2025.