

**PRIJEDLOG ODLUKE**

O USVAJANJU IZVJEŠĆA O PROVEDBI PLANA UPRAVLJANJA IMOVINOM U VLASNIŠTVU OPĆINE DONJI ANDRIJEVCI

ZA 2024. GODINU

Donji Andrijevci, rujan 2025.

Na temelju članka 20. Zakona o upravljanju državnom imovinom (»Narodne novine« broj, 52/18 i 155/23) i članka 29. Statuta Općine Donji Andrijevci («Službeni vjesnik Brodsko – posavske županije» broj 8/21 i 17/22) i Strategije upravljanja imovinom u vlasništvu Općine Donji Andrijevci za razdoblje od 2024. do 2028. godine (»Službeni vjesnik Brodsko – posavske županije«, broj 10/23), Općinsko vijeće Općine Donji Andrijevci na 3. sjednici održanoj dana 18.9.2025. godine, donosi

**ODLUKU**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU OPĆINE DONJI ANDRIJEVCI ZA 2024. GODINU**

I.

Ovom Odlukom usvaja se Izvješće o provedbi plana upravljanja imovinom u vlasništvu Općine Donji Andrijevci za 2024. godinu kojeg je Općina Donji Andrijevci u obvezi donijeti u skladu s odredbama Zakona o upravljanju državnom imovinom (»Narodne novine«, broj 52/18 i 155/23), te prema preporukama navedenim u Izvješću o obavljenoj reviziji upravljanja i raspolaganja nekretninama jedinica lokalne i područne (regionalne) samouprave na području Brodsko-posavske županije.

II.

Izvješće o provedbi Plana upravljanja konceptualno prati strukturu poglavlja godišnjeg plana upravljanja imovinom u vlasništvu Općine Donji Andrijevci, utvrđenih Uredbom o propisanom sadržaju Plana upravljanja imovinom u vlasništvu Republike Hrvatske (»Narodne novine«, broj 24/14).

III.

Izvješće o provedbi plana upravljanja imovinom u vlasništvu Općine Donji Andrijevci za 2024. godinu donosi Općinsko vijeće Općine Donji Andrijevci za prethodnu godinu.

IV.

Ova Odluka stupa na snagu osmoga dana od dana objave u »Službenom vjesniku Brodsko-posavske županije«.

OPĆINSKO VIJEĆE

OPĆINE DONJI ANDRIJEVCI

PREDSJEDNIK

Marin Degmečić

KLASA:

URBROJ: 2178-4-25-2

Donji Andrijevci, 18.9.2025.

DOSTAVITI:

1. Pismohrani
2. Jedinstvenom upravnom odjelu
3. Službenom vjesniku Brodsko-posavske županije
4. Web stranici