Na temelju članka 119. Zakona o proračunu („Narodne novine“ broj 144/21) i članka 29. Statuta Općine Donji Andrijevci („Službeni vjesnik Brodsko – posavske županije'' broj 8/21 i 17/22), Općinsko vijeće Općine Donji Andrijevci na 3. sjednici održanoj 18.9.2025. godine, donosi

**ODLUKU**

**o kratkoročnom zaduženju Općine Donji Andrijevci**

Članak 1.

Ovom Odlukom odobrava se Općini Donji Andrijevci (u daljnjem tekstu: Odluka) kratkoročno zaduženje za financiranje projekata u iznosu do 500.000,00 eura kod Privredne banke Zagreb d.d. na rok do godine dana.

Članak 2.

Općina Donji Andrijevci zadužit će se pod sljedećim uvjetima:

|  |  |
| --- | --- |
| Iznos kredita | Do 500.000,00 EUR |
| Vrsta kredita: | Kratkoročni kredit |
| Kamatna stopa: | Fiksna, 2,50 % |
| Način i rok korištenja kredita: | Namjenski na račun dobavljača na temelju pravovaljane dokumentacije (ponuda/račun/predračun/građevinska situacija) s rokom korištenja do 31.5.2026. |
| Rok i način vraćanja: | Do godine dana, djelomični prijevremeni povrat iz sredstava potpore (EU, državni fondovi, županijski proračun i sl.) bez naknade za prijevremeni povrat. |
| Naknada za obradu zahtjeva: | Za obradu zahtjeva – bez naknade  Za odobrenje – 0,30 % jednokratno od iznosa kredita  Za rezervaciju sredstava – bez naknade |
| Osiguranje kredita: | 1 zadužnica Korisnika kredita |

Članak 3.

Kratkoročno zaduženje će se koristiti za premošćivanje jaza nastalog zbog različite dinamike priljeva sredstava i dospijeća obveza proračuna Općine Donji Andrijevci za financiranje projekta (Izgradnja biciklističkih i pješačkih staza, Nabava višenamjenskog komunalnog stroja, Izgradnja malonogometnog igrališta i Izgradnja i opremanje mrtvačnice)

Članak 4.

Ovlašćuje se općinski načelnik Općine Donji Andrijevci da zaključi Ugovor o kratkoročnom kreditu u Privrednoj banci Zagreb d.d..

Članak 5.

Ova Odluka stupa na snagu prvog dana od dana objave u „Službenom vjesniku Brodsko – posavske županije''.

**OPĆINA DONJI ANDRIJEVCI**

**OPĆINSKO VIJEĆE**

**PREDJEDNIK**

**OPĆINSKOG VIJEĆA**

Marin Degmečić

KLASA:

URBROJ: 2178-4-25-2

Donji Andrijevci, 18.9.2025.

**DOSTAVITI:**

1. Službeni vjesnik Brodsko – posavske županije
2. Uredniku internetske stranice Općine Donji Andrijevci
3. Privredna banka Zagreb d.d.
4. Općinski načelnik
5. Jedinstveni upravni odjel
6. Dosje zapisnika
7. Pismohrana